PATVIRTINTA

Vilniaus r. Buivydžių vidurinės

mokyklos direktoriaus

2011 m. rugpjūčio 31 d.  įsakymu Nr. V 1-277

**VILNIAUS R. BUIVYDŽIŲ VIDURINĖS MOKYKLOS**

**METODINĖS TARYBOS NUOSTATAI**

**I. BENDROSIOS NUOSTATOS**

1. Šiame dokumente pateikiamas metodinės veiklos tikslas, uždaviniai, metodinių grupių ir tarybos funkcijos, metodinės veiklos organizavimo tvarka, reglamentavimas ir koordinavimas.
2. Šiame dokumente vartojamos sąvokos:

**Metodinė veikla –**mokytojų, mokyklos vadovų bei kitų specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti keičiantis gerąja pedagogine patirtimi, naujausia metodine bei dalykine informacija.

**Metodinė grupė**– mokykloje veikianti mokytojų grupė, sudaryta pagal ugdymo koncentrą,klasę, sritį ar dalyką.

**Mokyklos metodinė taryba*–***mokykloje veikianti mokytojų grupė, sudaryta iš metodinių grupių pirmininkų, organizuojanti ir koordinuojanti metodinių grupių veiklą.

**Metodinis būrelis*–*** mokyklų steigėjo teritorijoje (savivaldybės, apskrities) veikianti mokytojų grupė, sudaryta iš įvairių mokyklų mokytojų, vykdanti dalyko(ų) ar ugdymo srities ugdymo turinio ir metodikos naujovių bei gerosios patirties sklaidą.

**Mokyklų metodinė taryba *–*** mokyklų steigėjo (savivaldybės, apskrities) veikiantis metodinių būrelių vadovų susivienijimas, nustatantis metodinės veiklos prioritetus ir koordinuojantis metodinių būrelių veiklą.

**Metodinė priemonė –**mokytojų ir kitų autorių parengta medžiaga, kurioje perteikiama ugdymo patirtis, rekomenduojama medžiaga mokymui ir mokymuisi.

**Mokymo priemonės**– ugdymo procese naudojamos vaizdinės, techninės, demonstracinės, laboratorinės priemonės, prietaisai, medžiagos, mokomosios kompiuterinės priemonės, specialiųjų poreikių mokinių ugdymui naudojamos originalios ar pritaikytos mokymo priemonės.

**II. METODINĖS VEIKLOS TIKSLAS IR UŽDAVINIAI**

3. Metodinės veiklos tikslas – siekti nuolatinio mokytojų profesinės kompetencijos augimo ir švietimo proceso veiksmingumo užtikrinimo.

1. Metodinės veiklos uždaviniai:

4. 1. užtikrinti metodinį ir dalykinį mokytojų bendradarbiavimą;

4. 2. skleisti pedagogines ir metodines naujoves, dalytis gerąja pedagogine patirtimi, skatinti ją.

**III. METODINIŲ GRUPIŲ IR METODINĖS TARYBOS STRUKTŪRA IR VEIKLOS PRINCIPAI**

5.  Metodinės grupės nariai – mokykloje veikiančios mokytojų grupės, sudarytos pagal ugdymo koncentrą,klasę, sritį ar dalyką, pedagogai.

6. Metodinei grupei vadovauja pirmininkas, kurį renka metodinės grupės nariai dalyvaujančiųjų balsų dauguma.

7. Metodinės grupės sekretorių renka metodinės grupės nariai dalyvaujančiųjų balsų dauguma.

8. Metodinės tarybos nariai – metodinių grupių pirmininkai.

9. Metodinei tarybai vadovauja pirmininkas, kurį renka metodinės tarybos nariai dalyvaujančiųjų balsų dauguma.

10. Metodinės tarybos sekretorių renka metodinės tarybos nariai dalyvaujančiųjų balsų dauguma.

11. Metodinės grupės ir metodinės tarybos susirinkimus inicijuoja pirmininkas, nariai arba mokyklos metodinę veiklą kuruojantis vadovas.

12. Metodinės grupės ir metodinės tarybos susirinkimuose gali dalyvauti  mokyklos metodinę veiklą kuruojantis vadovas, prireikus – kiti specialistai.

13. Metodinės grupės  ir metodinės tarybos posėdis yra teisėtas, kai jame dalyvauja 2/3 narių. Nutarimai priimami dalyvaujančiųjų balsų dauguma. Jei yra vienodas balsų skaičius, lemia pirmininko balsas.

14. Metodinės grupės ir metodinės tarybos veiklos dokumentus saugo metodinės grupės ir metodinės tarybos pirmininkas ir kadencijos pabaigoje bylą perduoda mokyklos metodinę veiklą kuruojančiam vadovui.

**IV.** **METODINĖS VEIKLOS ORGANIZAVIMAS,**

**REGLAMENTAVIMAS IR**

**KOORDINAVIMAS**

1. Metodinė veikla organizuojama Vilniaus r. Buivydžių vidurinėje mokykloje.
2. Mokykloje gali veikti metodinės grupės ir metodinė taryba.

17. Metodinių grupių ir metodinės tarybos veiklą įteisina ir reglamentuoja šie mokyklos vadovo patvirtinti mokyklos metodinės veiklos nuostatai.

1. Metodinės grupės sudaromos pagal ugdymo koncentrą, sritį ar dalyką.
2. Mokyklos metodinė taryba sudaroma penkių metų laikotarpiui.

20. Metodinių grupių ir mokyklos metodinės tarybos veiklą koordinuoja direktoriaus pavaduotojas ugdymui, vadovaudamasis šiais metodinės veiklos nuostatais.

**V. METODINIŲ GRUPIŲ IR METODINĖS TARYBOS FUNKCIJOS**

1. Metodinės grupės funkcijos:

21.1. nagrinėti ugdymo turinio planavimo ir įgyvendinimo, vertinimo ir įsivertinimo strategijų įgyvendinimo klausimus; nustatyti grupių metodinės veiklos prioritetus;

21.2. nagrinėti dalykų ugdymo programas, aprobuoti mokomųjų dalykų teminius planus ir teikti rekomendacijas mokyklos vadovui dėl jų tvirtinimo;

21.3. nagrinėti mokinių ugdymo sėkmingumą ir jų pasiekimus;

21.4. konsultuotis dėl pedagoginių problemų sprendimo būdų ir darbo metodikų;

21.5. teikti siūlymus metodinės veiklos organizavimo klausimais mokyklos metodinei tarybai, vadovui, jo pavaduotojams ugdymui, ugdymą organizuojančių skyrių vedėjams, mokytojų tarybai.

22. Mokyklos metodinės tarybos funkcijos:

22.1. kartu su mokyklos vadovu, jo pavaduotojais ugdymui, ugdymą organizuojančiais skyrių vedėjais nustatyti mokytojų metodinės veiklos prioritetus mokykloje;

22.2. koordinuoti mokykloje veikiančių metodinių grupių veiklą, telkdama mokytojus ugdymo dermei, tęstinumui ir kokybei užtikrinti;

22.3. nagrinėti mokytojų kvalifikacijos tobulinimo poreikius, nustatyti jos prioritetus;

22.4. inicijuoti mokytojų bendradarbiavimą, gerosios pedagoginės patirties sklaidą, bendradarbiavimą su mokytojų asociacijomis, kitomis nevyriausybinėmis organizacijomis, švietimo pagalbos įstaigomis ir kt.;

22.5. kartu su mokyklos vadovu, jo pavaduotojais ugdymui, ugdymą organizuojančiais skyrių vedėjais nagrinėti ir planuoti ugdymo turinį, ugdymo proceso aprūpinimą, ugdymo kokybę ir ugdymo inovacijų diegimą;

22.6. prireikus vertinti mokytojų metodinius darbus bei mokytojų praktinę veiklą;

22.7. teikti siūlymus metodinėms grupėms, mokyklos vadovui, jo pavaduotojams, ugdymą organizuojančių skyrių vedėjams, metodiniams būreliams, mokyklų metodinei tarybai.